Avis juridique important

|

32001L0042

Οδηγία 2001/42/ΕΚ του Ευρωπαϊκού Κοινοβουλίου και του Συμβουλίου, της 27ης Ιουνίου 2001, σχετικά με την εκτίμηση των περιβαλλοντικών επιπτώσεων ορισμένων σχεδίων και προγραμμάτων

Επίσημη Εφημερίδα αριθ. L 197 της 21/07/2001 σ. 0030 - 0037

Οδηγία 2001/42/ΕΚ του Ευρωπαϊκού Κοινοβουλίου και του Συμβουλίουτης 27ης Ιουνίου 2001σχετικά με την εκτίμηση των περιβαλλοντικών επιπτώσεων ορισμένων σχεδίων και προγραμμάτωνΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 175 παράγραφος 1,την πρόταση της Επιτροπής(1),τη γνώμη της Οικονομικής και Κοινωνικής Επιτροπής(2),τη γνώμη της Επιτροπής των Περιφερειών(3),Αποφασίζοντας με τη διαδικασία του άρθρου 251 της συνθήκης(4), υπό το πρίσμα του κοινού σχεδίου που εγκρίθηκε από την Επιτροπή Συνδιαλλαγής στις 21 Μαρτίου 2001,Εκτιμώντας τα ακόλουθα:(1) Το άρθρο 174 της συνθήκης προβλέπει ότι η πολιτική της Κοινότητας στον τομέα του περιβάλλοντος συμβάλλει, μεταξύ άλλων, στη διατήρηση, την προστασία και τη βελτίωση της ποιότητας του περιβάλλοντος, την προστασία της υγείας του ανθρώπου και τη συνετή και ορθολογική χρησιμοποίηση των φυσικών πόρων και πρέπει να βασίζεται στην αρχή της προφύλαξης. Το άρθρο 6 της συνθήκης προβλέπει ότι οι απαιτήσεις της περιβαλλοντικής προστασίας πρέπει να ενταχθούν στον καθορισμό των κοινοτικών πολιτικών και δράσεων, ιδίως προκειμένου να προωθηθεί η αειφόρος ανάπτυξη.(2) Το πέμπτο πρόγραμμα δράσης σχετικά με το περιβάλλον: Στόχος η αειφορία-Πρόγραμμα πολιτικής και δράσης της Ευρωπαϊκής Κοινότητας για το περιβάλλον και την αειφόρο ανάπτυξη(5), το οποίο συμπληρώνεται με την απόφαση αριθ. 2179/98/ΕΚ του Συμβουλίου(6) περί αναθεωρήσεώς του, επιβεβαιώνει τη σημασία της εκτίμησης των πιθανών περιβαλλοντικών επιπτώσεων σχεδίων και προγραμμάτων.(3) Η σύμβαση για τη βιοποικιλότητα απαιτεί από τα μέρη να εντάξουν, στο βαθμό που είναι δυνατόν και επιβεβλημένο, τη διατήρηση και τη διαρκή αξιοποίηση της βιοποικιλότητας σε σχετικά τομεακά ή διατομεακά σχέδια και προγράμματα.(4) Η εκτίμηση περιβαλλοντικών επιπτώσεων είναι σημαντικό μέσο για την ενσωμάτωση περιβαλλοντικών διαστάσεων στην προετοιμασία και έγκριση ορισμένων σχεδίων και προγραμμάτων που ενδέχεται να έχουν σημαντικές περιβαλλοντικές επιπτώσεις στα κράτη μέλη, διότι εξασφαλίζει ότι οι ενδεχόμενες περιβαλλοντικές επιπτώσεις από την εφαρμογή των σχεδίων και προγραμμάτων λαμβάνονται υπόψη κατά την εκπόνησή τους και πριν από την έγκρισή τους.(5) Η έγκριση διαδικασιών εκτίμησης των περιβαλλοντικών επιπτώσεων στο επίπεδο του σχεδιασμού και του προγραμματισμού θα πρέπει να αποβεί επωφελής για τις επιχειρήσεις παρέχοντας σαφέστερο πλαίσιο για την ανάπτυξη των δραστηριοτήτων τους με το να συμπεριληφθούν οι σχετικές περιβαλλοντικές πληροφορίες στη διαδικασία λήψης αποφάσεων. Η εκτίμηση μιας ευρύτερης δέσμης παραγόντων κατά τη λήψη αποφάσεων θα πρέπει να συμβάλει σε πιο βιώσιμες και πιο αποτελεσματικές λύσεις.(6) Τα διάφορα συστήματα εκτίμησης περιβαλλοντικών επιπτώσεων που λειτουργούν στα κράτη μέλη θα πρέπει να περιέχουν κοινές διαδικαστικές απαιτήσεις που είναι αναγκαίες προκειμένου να συμβάλλουν σε υψηλό επίπεδο προστασίας του περιβάλλοντος.(7) Η σύμβαση της Οικονομικής Επιτροπής των Ηνωμένων Εθνών για την Ευρώπη σχετικά με την εκτίμηση περιβαλλοντικών επιπτώσεων σε διασυνοριακό πλαίσιο, της 25ης Φεβρουαρίου 1991, η οποία εφαρμόζεται τόσο σε κράτη μέλη όσο και σε άλλα κράτη, ενθαρρύνει τα συμβαλλόμενα μέρη να εφαρμόζουν τις αρχές της και στα σχέδια και στα προγράμματα· κατά τη δεύτερη σύνοδο των συμβαλλομένων μερών στη Σόφια, στις 26 και 27 Φεβρουαρίου 2001, αποφασίσθηκε να εκπονηθεί ένα νομικώς δεσμευτικό πρωτόκολλο για τη στρατηγική εκτίμηση περιβαλλοντικών επιπτώσεων, το οποίο θα συμπλήρωνε τις υφιστάμενες διατάξεις για την εκτίμηση περιβαλλοντικών επιπτώσεων σε διασυνοριακό πλαίσιο, με στόχο την πιθανή έγκρισή του με την ευκαιρία της 5ης Υπουργικής Διάσκεψης "Περιβάλλον για την Ευρώπη" σε μια έκτακτη σύνοδο των συμβαλλομένων μερών, η οποία έχει προγραμματισθεί για το Μάιο του 2003 στο Κίεβο της Ουκρανίας. Τα συστήματα που λειτουργούν στην Κοινότητα για την εκτίμηση των περιβαλλοντικών επιπτώσεων σχεδίων και προγραμμάτων θα πρέπει να εξασφαλίζουν τη διεξαγωγή επαρκών διασυνοριακών διαβουλεύσεων σε περίπτωση που η εφαρμογή ενός σχεδίου ή προγράμματος, το οποίο εκπονείται σε ένα κράτος μέλος, ενδέχεται να έχει σημαντικές επιπτώσεις στο περιβάλλον άλλου κράτους μέλους. Οι πληροφορίες για σχέδια και προγράμματα με σημαντικές επιπτώσεις στο περιβάλλον άλλων κρατών θα πρέπει να διαβιβάζονται, σε αμοιβαία και ισότιμη βάση εντός κατάλληλου νομοθετικού πλαισίου, μεταξύ κρατών μελών και αυτών των άλλων κρατών.(8) Απαιτείται, επομένως, να αναληφθεί δράση σε κοινοτικό επίπεδο προκειμένου να καθορισθεί ένα στοιχειώδες πλαίσιο εκτίμησης περιβαλλοντικών επιπτώσεων το οποίο θα θέτει τις γενικές αρχές του συστήματος εκτίμησης περιβαλλοντικών επιπτώσεων, ενώ οι λεπτομέρειες θα επαφίενται στα κράτη μέλη, ενόψει της αρχής της επικουρικότητας. Η δράση της Κοινότητας δεν θα πρέπει να υπερβαίνει τα αναγκαία όρια για την επίτευξη των στόχων της συνθήκης.(9) Η παρούσα οδηγία είναι διαδικαστικής φύσεως και οι απαιτήσεις της θα πρέπει είτε να ενταχθούν σε υφιστάμενες διαδικασίες στα κράτη μέλη είτε να ενσωματωθούν σε διαδικασίες που θεσπίζονται συγκεκριμένα για το σκοπό αυτό· προκειμένου να αποφεύγονται οι αλληλεπικαλύψεις εκτιμήσεων, τα κράτη μέλη θα πρέπει να λάβουν υπόψη τους, ενδεχομένως, το γεγονός ότι οι εκτιμήσεις θα πραγματοποιούνται σε διάφορα επίπεδα ενός ιεραρχημένου συνόλου σχεδίων και προγραμμάτων.(10) Όλα τα σχέδια και προγράμματα που εκπονούνται σε ορισμένους βασικούς τομείς και που καθορίζουν το πλαίσιο μελλοντικών αδειών έργων που απαριθμούνται στα παραρτήματα Ι και ΙΙ της οδηγίας 85/337/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον(7), καθώς και όλα τα σχέδια και προγράμματα για τα οποία απαιτείται εκτίμηση βάσει της οδηγίας 92/43/ΕΟΚ του Συμβουλίου, της 21ης Μαΐου 1992, για την διατήρηση των φυσικών οικοτόπων καθώς και της άγριας πανίδας και χλωρίδας(8), ενδέχεται να έχουν σημαντικές επιπτώσεις στο περιβάλλον και θα πρέπει κατά κανόνα να υποβάλλονται σε συστηματική εκτίμηση περιβαλλοντικών επιπτώσεων. Όταν καθορίζουν τη χρήση μικρών περιοχών σε τοπικό επίπεδο ή επιφέρουν ήσσονες τροποποιήσεις στα προαναφερόμενα σχέδια ή προγράμματα, θα πρέπει να υποβάλλονται σε εκτίμηση μόνον εφόσον τα κράτη μέλη αποφασίζουν ότι ενδέχεται να έχουν σημαντικές επιπτώσεις στο περιβάλλον.(11) Άλλα σχέδια και προγράμματα που καθορίζουν το πλαίσιο για μελλοντικές άδειες έργων ενδέχεται να μην έχουν πάντοτε σημαντικές επιπτώσεις στο περιβάλλον και θα πρέπει να υποβάλλονται σε εκτίμηση μόνον όταν τα κράτη μέλη αποφασίζουν ότι ενδέχεται να έχουν τέτοιες επιπτώσεις.(12) Όταν τα κράτη μέλη λαμβάνουν τέτοιες αποφάσεις θα πρέπει να λαμβάνουν υπόψη τους τα σχετικά κριτήρια που καθορίζονται στην παρούσα οδηγία.(13) Ορισμένα σχέδια και προγράμματα δεν υπόκεινται στην παρούσα οδηγία λόγω των ιδιαίτερων χαρακτηριστικών τους.(14) Όταν απαιτείται εκτίμηση βάσει της παρούσας οδηγίας, θα πρέπει να εκπονείται περιβαλλοντική μελέτη η οποία θα περιέχει κατάλληλες πληροφορίες, όπως ορίζεται από την παρούσα οδηγία, και η οποία θα εντοπίζει, περιγράφει και αξιολογεί τις ενδεχόμενες σημαντικές επιπτώσεις που θα έχει στο περιβάλλον η εφαρμογή του σχεδίου ή προγράμματος, καθώς και λογικές εναλλακτικές δυνατότητες λαμβάνοντας υπόψη τους στόχους και την γεωγραφική εμβέλεια του σχεδίου ή του προγράμματος· τα κράτη μέλη θα πρέπει να ανακοινώνουν στην Επιτροπή τυχόν μέτρα που λαμβάνουν σχετικά με την ποιότητα των περιβαλλοντικών μελετών.(15) Προκειμένου να υπάρξει περισσότερη διαφάνεια στη διαδικασία λήψης αποφάσεων και να εξασφαλιστεί ότι οι πληροφορίες που παρέχονται για την εκτίμηση είναι αναλυτικές και αξιόπιστες, είναι απαραίτητο να προβλεφθούν διαβουλεύσεις με τις αρχές που έχουν οικείες περιβαλλοντικές αρμοδιότητες και το κοινό κατά τη διαδικασία εκτίμησης των περιβαλλοντικών επιπτώσεων σχεδίων και προγραμμάτων, καθώς και κατάλληλο χρονικό πλαίσιο που θα επιτρέπει εύλογα χρονικά περιθώρια για τις διαβουλεύσεις, συμπεριλαμβανομένης της έκφρασης γνώμης.(16) Σε περίπτωση που η εφαρμογή ενός σχεδίου ή προγράμματος, το οποίο εκπονείται σε ένα κράτος μέλος, ενδέχεται να έχει σημαντικές επιπτώσεις στο περιβάλλον άλλων κρατών μελών, θα πρέπει να προβλεφθεί ότι τα ενδιαφερόμενα κράτη μέλη προβαίνουν σε διαβουλεύσεις και ότι ενημερώνονται οι οικείες αρχές και το κοινό και τους δίνεται η δυνατότητα να εκφράσουν τη γνώμη τους.(17) Η περιβαλλοντική μελέτη και οι γνώμες που διατυπώνονται από τις οικείες αρχές και το κοινό, καθώς και τα αποτελέσματα ενδεχόμενων διασυνοριακών διαβουλεύσεων, θα πρέπει να λαμβάνονται υπόψη κατά την εκπόνηση του σχεδίου ή προγράμματος και πριν από την έγκρισή του ή την έναρξη της σχετικής νομοθετικής διαδικασίας.(18) Τα κράτη μέλη θα πρέπει να εξασφαλίζουν ότι, όταν εγκρίνεται ένα σχέδιο ή πρόγραμμα, ενημερώνονται οι οικείες αρχές και το κοινό και τίθενται στη διάθεσή τους τα σχετικά πληροφοριακά στοιχεία.(19) Όταν η υποχρέωση διεξαγωγής εκτίμησης των περιβαλλοντικών επιπτώσεων απορρέει ταυτοχρόνως από την παρούσα οδηγία και από άλλες σχετικές διατάξεις της κοινοτικής νομοθεσίας, όπως η οδηγία 79/409/ΕΟΚ του Συμβουλίου, της 2ας Απριλίου 1979, για τη διατήρηση των αγρίων πτηνών(9), η οδηγία 92/43/ΕΟΚ ή η οδηγία 2000/60/ΕΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2000, για τη θέσπιση πλαισίου κοινοτικής δράσης στον τομέα της πολιτικής των υδάτων(10), προκειμένου να αποφευχθεί η επανάληψη της εκτίμησης, τα κράτη μέλη μπορούν να θεσπίζουν συντονισμένες ή κοινές διαδικασίες οι οποίες πληρούν τις απαιτήσεις της σχετικής κοινοτικής νομοθεσίας.(20) Η πρώτη έκθεση για την εφαρμογή και την αποτελεσματικότητα της παρούσας οδηγίας θα πρέπει να συνταχθεί από την Επιτροπή πέντε έτη μετά από την έναρξη ισχύος της και εν συνεχεία ανά επταετία. Προκειμένου να ενσωματωθούν καλύτερα οι απαιτήσεις περιβαλλοντικής προστασίας και λαμβανομένης υπόψη της κτηθείσας πείρας, η πρώτη έκθεση θα πρέπει να συνοδεύεται, ενδεχομένως, από προτάσεις τροποποίησης της παρούσας οδηγίας, κυρίως όσον αφορά τη δυνατότητα επέκτασης του πεδίου εφαρμογής της σε άλλα πεδία/τομείς και σε άλλους τύπους σχεδίων και προγραμμάτων,ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:Άρθρο 1ΣτόχοιΣτόχος της παρούσας οδηγίας είναι η υψηλού επιπέδου προστασία του περιβάλλοντος και η ενσωμάτωση περιβαλλοντικών ζητημάτων στην προετοιμασία και θέσπιση σχεδίων και προγραμμάτων με σκοπό την προώθηση βιώσιμης ανάπτυξης, εξασφαλίζοντας ότι, σύμφωνα με την παρούσα οδηγία, θα γίνεται εκτίμηση των περιβαλλοντικών επιπτώσεων για ορισμένα σχέδια και προγράμματα που ενδέχεται να έχουν σημαντικές επιπτώσεις στο περιβάλλον.Άρθρο 2ΟρισμοίΓια τους σκοπούς της παρούσας οδηγίας:α) ως "σχέδια και προγράμματα" νοούνται τα σχέδια και προγράμματα, συμπεριλαμβανομένων εκείνων που συγχρηματοδοτούνται από την Ευρωπαϊκή Κοινότητα, καθώς και οι τροποποιήσεις τους:- που εκπονούνται ή/και εγκρίνονται από μια αρχή σε εθνικό, περιφερειακό ή τοπικό επίπεδο ή που εκπονούνται από μια αρχή προκειμένου να εγκριθούν, μέσω νομοθετικής διαδικασίας, από το Κοινοβούλιο ή την Κυβέρνηση, και- που απαιτούνται βάσει νομοθετικών, κανονιστικών ή διοικητικών διατάξεων,β) ως "εκτίμηση περιβαλλοντικών επιπτώσεων" νοείται η εκπόνηση περιβαλλοντικής μελέτης, η διεξαγωγή διαβουλεύσεων, η συνεκτίμηση της περιβαλλοντικής μελέτης και των αποτελεσμάτων των διαβουλεύσεων κατά τη λήψη αποφάσεων καθώς και η παροχή πληροφοριών σχετικά με την απόφαση, σύμφωνα με τα άρθρα 4 έως 9,γ) ως "περιβαλλοντική μελέτη" νοείται το τμήμα του συνόλου των εγγράφων του σχεδίου ή προγράμματος, το οποίο περιέχει τις πληροφορίες που απαιτούνται βάσει του άρθρου 5 και του παραρτήματος Ι,δ) ως "κοινό" νοούνται ένα ή περισσότερα φυσικά ή νομικά πρόσωπα και, σύμφωνα με την εθνική νομοθεσία ή πρακτική, οι ενώσεις, οργανώσεις ή ομάδες τους.Άρθρο 3Πεδίο εφαρμογής1. Πραγματοποιείται εκτίμηση περιβαλλοντικών επιπτώσεων, σύμφωνα με τα άρθρα 4 έως 9, για σχέδια και προγράμματα που αναφέρονται στις παραγράφους 2 έως 4, και τα οποία ενδέχεται να έχουν σημαντικές επιπτώσεις στο περιβάλλον.2. Με την επιφύλαξη της παραγράφου 3, πραγματοποιείται εκτίμηση περιβαλλοντικών επιπτώσεων για όλα τα σχέδια και προγράμματα:α) τα οποία εκπονούνται για τη γεωργία, δασοπονία, αλιεία, ενέργεια, βιομηχανία, μεταφορές, διαχείριση αποβλήτων, διαχείριση υδάτινων πόρων, τηλεπικοινωνίες, τουρισμό, χωροταξία ή χρήση του εδάφους και τα οποία καθορίζουν το πλαίσιο για μελλοντικές άδειες έργων που απαριθμούνται στα παραρτήματα Ι και ΙΙ της οδηγίας 85/337/ΕΟΚ, ήβ) για τα οποία, λόγω των συνεπειών που ενδέχεται να έχουν σε ορισμένους τόπους, απαιτείται εκτίμηση των περιβαλλοντικών επιπτώσεων σύμφωνα με τα άρθρα 6 και 7 της οδηγίας 92/43/ΕΟΚ.3. Τα αναφερόμενα στην παράγραφο 2 σχέδια και προγράμματα που καθορίζουν τη χρήση μικρών περιοχών σε τοπικό επίπεδο και οι ήσσονες τροποποιήσεις των αναφερόμενων στην παράγραφο 2 σχεδίων και προγραμμάτων υποβάλλονται σε εκτίμηση περιβαλλοντικών επιπτώσεων μόνον όταν τα κράτη μέλη αποφασίζουν ότι ενδέχεται να έχουν σημαντικές επιπτώσεις στο περιβάλλον.4. Τα κράτη μέλη αποφασίζουν εάν τα σχέδια και προγράμματα, πλην των αναφερόμενων στην παράγραφο 2, τα οποία καθορίζουν το πλαίσιο για μελλοντικές άδειες έργων, ενδέχεται να έχουν σημαντικές επιπτώσεις στο περιβάλλον.5. Τα κράτη μέλη αποφασίζουν κατά πόσον τα σχέδια και προγράμματα που αναφέρονται στις ανωτέρω παραγράφους 3 και 4, ενδέχεται να έχουν σημαντικές επιπτώσεις στο περιβάλλον είτε εξετάζοντας χωριστά κάθε περίπτωση είτε καθορίζοντας συγκεκριμένους τύπους σχεδίων και προγραμμάτων είτε συνδυάζοντας τις δύο αυτές προσεγγίσεις. Προς το σκοπό αυτό τα κράτη μέλη λαμβάνουν υπόψη σε κάθε περίπτωση τα κατάλληλα κριτήρια που εκτίθενται στο παράρτημα ΙΙ προκειμένου να διασφαλίζεται ότι τα σχέδια και προγράμματα που ενδέχεται να έχουν σημαντικές επιπτώσεις στο περιβάλλον καλύπτονται από την παρούσα οδηγία.6. Κατά την εξέταση της κάθε περίπτωσης και κατά τον καθορισμό συγκεκριμένων τύπων σχεδίων και προγραμμάτων σύμφωνα με την παράγραφο 5, διεξάγονται διαβουλεύσεις με τις αρχές που αναφέρονται στο άρθρο 6 παράγραφος 3.7. Τα κράτη μέλη εξασφαλίζουν ότι τα συμπεράσματά τους σύμφωνα με την παράγραφο 5, συμπεριλαμβανομένων των λόγων σχετικά με την μη απαίτηση διενέργειας περιβαλλοντικής εκτίμησης σύμφωνα με τα άρθρα 4 έως 9, είναι διαθέσιμα για το κοινό.8. Τα ακόλουθα σχέδια και προγράμματα δεν υπόκεινται στην παρούσα οδηγία:- σχέδια και προγράμματα που εξυπηρετούν αποκλειστικά σκοπούς εθνικής άμυνας ή καταστάσεων έκτακτης ανάγκης,- δημοσιονομικά σχέδια και προγράμματα ή σχέδια και προγράμματα που αφορούν τον προϋπολογισμό.9. Η παρούσα οδηγία δεν εφαρμόζεται σε σχέδια και προγράμματα συγχρηματοδοτούμενα κατά τις αντίστοιχες τρέχουσες περιόδους προγραμματισμού(11) για τους κανονισμούς του Συμβουλίου (ΕΚ) αριθ. 1260/1999(12) και (ΕΚ) αριθ. 1257/1999(13).Άρθρο 4Γενικές υποχρεώσεις1. Η εκτίμηση των περιβαλλοντικών επιπτώσεων που αναφέρεται στο άρθρο 3 πραγματοποιείται κατά την εκπόνηση ενός σχεδίου ή προγράμματος και πριν από την έγκρισή του ή την έναρξη της σχετικής νομοθετικής διαδικασίας.2. Οι απαιτήσεις της παρούσας οδηγίας είτε ενσωματώνονται στις υφιστάμενες διαδικασίες στα κράτη μέλη για την έγκριση σχεδίων και προγραμμάτων είτε συμπεριλαμβάνονται σε διαδικασίες που θεσπίζονται για τη συμμόρφωση προς την παρούσα οδηγία.3. Όταν τα σχέδια και προγράμματα αποτελούν μέρος ενός ιεραρχημένου συνόλου, τα κράτη μέλη, προκειμένου να αποφύγουν την επανάληψη της εκτίμησης περιβαλλοντικών επιπτώσεων, λαμβάνουν υπόψη το γεγονός ότι η εκτίμηση θα γίνει, σύμφωνα με την παρούσα οδηγία, σε διάφορα επίπεδα του ιεραρχημένου συνόλου. Με σκοπό, μεταξύ άλλων, να αποφύγουν την επανάληψη της εκτίμησης περιβαλλοντικών επιπτώσεων, τα κράτη μέλη εφαρμόζουν το άρθρο 5 παράγραφοι 2 και 3.Άρθρο 5Περιβαλλοντική μελέτη1. Σε περίπτωση που απαιτείται εκτίμηση περιβαλλοντικών επιπτώσεων σύμφωνα με το άρθρο 3 παράγραφος 1, εκπονείται περιβαλλοντική μελέτη στην οποία εντοπίζονται, περιγράφονται και αξιολογούνται οι ενδεχόμενες σημαντικές επιπτώσεις που θα έχει στο περιβάλλον η εφαρμογή του σχεδίου ή προγράμματος, καθώς και λογικές εναλλακτικές δυνατότητες λαμβανομένων υπόψη των στόχων και του γεωγραφικού πεδίου εφαρμογής του σχεδίου ή προγράμματος. Οι πληροφορίες που πρέπει να παρέχονται γι' αυτό το σκοπό περιέχονται στο παράρτημα Ι.2. Η περιβαλλοντική μελέτη που εκπονείται σύμφωνα με την παράγραφο 1 περιλαμβάνει τις πληροφορίες που ευλόγως μπορεί να απαιτηθούν λαμβάνοντας υπόψη τις υφιστάμενες γνώσεις και μεθόδους εκτίμησης, το περιεχόμενο και το επίπεδο λεπτομερειών στο σχέδιο ή το πρόγραμμα, το στάδιο της διαδικασίας λήψης αποφάσεως και το βαθμό στον οποίο ορισμένα θέματα αξιολογούνται καλύτερα σε διαφορετικά επίπεδα της εν λόγω διαδικασίας ώστε να αποφεύγεται η επανάληψη της εκτίμησης.3. Κάθε σχετική διαθέσιμη πληροφορία όσον αφορά τις επιπτώσεις των σχεδίων και προγραμμάτων στο περιβάλλον, η οποία προήλθε από κάποιο άλλο επίπεδο λήψης αποφάσεων ή από άλλη κοινοτική νομοθεσία, μπορεί να χρησιμοποιείται για την παροχή των πληροφοριών που περιέχονται στο παράρτημα Ι.4. Kατά τη λήψη αποφάσεων σχετικά με την έκταση και το επίπεδο λεπτομερειών των πληροφοριών που πρέπει να περιλαμβάνονται στην περιβαλλοντική μελέτη, διεξάγονται διαβουλεύσεις με τις αρχές που αναφέρονται στο άρθρο 6 παράγραφος 3.Άρθρο 6Διαβουλεύσεις1. Τo προκαταρκτικό σχέδιο ή πρόγραμμα και η περιβαλλοντική μελέτη που εκπονείται σύμφωνα με το άρθρο 5 τίθενται στη διάθεση των αρχών, που αναφέρονται στην παράγραφο 3 του παρόντος άρθρου, και του κοινού.2. Στις αρχές που αναφέρονται στην παράγραφο 3 και στο κοινό που αναφέρεται στην παράγραφο 4 δίδεται έγκαιρη και πραγματική ευκαιρία, εντός εύλογων χρονικών περιθωρίων, να εκφράσουν τη γνώμη τους επί του προκαταρκτικού σχεδίου ή προγράμματος και της περιβαλλοντικής μελέτης που το συνοδεύει πριν το σχέδιο ή το πρόγραμμα εγκριθεί ή αρχίσει η σχετική νομοθετική διαδικασία.3. Τα κράτη μέλη ορίζουν τις αρχές με τις οποίες πραγματοποιούνται διαβουλεύσεις και οι οποίες, ενόψει των ειδικών περιβαλλοντικών αρμοδιοτήτων τους, ενδέχεται να ενδιαφέρονται για τις περιβαλλοντικές επιπτώσεις της εφαρμογής των σχεδίων και προγραμμάτων.4. Τα κράτη μέλη ορίζουν το κοινό για τους σκοπούς της παραγράφου 2, συμπεριλαμβανομένου του κοινού που πλήττεται ή είναι πιθανόν να πληγεί από τη διαδικασία λήψης αποφάσεων που εμπίπτει στην παρούσα οδηγία, ή που έχει συμφέρον απ' αυτήν, συμπεριλαμβανομένων των αρμοδίων μη κυβερνητικών οργανισμών, όπως των οργανισμών που προωθούν την προστασία του περιβάλλοντος και άλλων ενδιαφερομένων οργανισμών.5. Τα κράτη μέλη ρυθμίζουν τις λεπτομέρειες για την ενημέρωση και τις διαβουλεύσεις με τις αρχές και το κοινό.Άρθρο 7Διασυνοριακές διαβουλεύσεις1. Σε περίπτωση που ένα κράτος μέλος κρίνει ότι η εφαρμογή ενός εκπονούμενου σχεδίου ή προγράμματος, το οποίο αφορά την επικράτειά του, ενδέχεται να έχει σημαντικές επιπτώσεις στο περιβάλλον σε άλλο κράτος μέλος, ή σε περίπτωση που το ζητήσει ένα κράτος μέλος το οποίο ενδέχεται να υποστεί σημαντικές επιπτώσεις, το κράτος μέλος στην επικράτεια του οποίου εκπονείται το σχέδιο ή το πρόγραμμα, πριν από την έγκρισή του ή την έναρξη της σχετικής νομοθετικής διαδικασίας, διαβιβάζει στο άλλο κράτος μέλος αντίγραφο του προκαταρκτικού σχεδίου ή προγράμματος και της σχετικής περιβαλλοντικής μελέτης.2. Το κράτος μέλος στο οποίο αποστέλλεται αντίγραφο του προκαταρκτικού σχεδίου ή προγράμματος και της περιβαλλοντικής μελέτης, βάσει της παραγράφου 1, δηλώνει στο άλλο κράτος μέλος κατά πόσον επιθυμεί να προβεί σε διαβουλεύσεις πριν το σχέδιο ή το πρόγραμμα εγκριθούν ή αρχίσει η σχετική νομοθετική διαδικασία, και, αν δηλώσει κάτι τέτοιο, τα ενδιαφερόμενα κράτη μέλη προβαίνουν σε διαβουλεύσεις σχετικά με τις ενδεχόμενες διασυνοριακές περιβαλλοντικές επιπτώσεις από την εφαρμογή του σχεδίου ή του προγράμματος και τα προβλεπόμενα μέτρα για τον περιορισμό ή την εξάλειψη των εν λόγω επιπτώσεων.Όταν διεξάγονται αυτές οι διαβουλεύσεις, τα ενδιαφερόμενα κράτη μέλη συμφωνούν για λεπτομερείς ρυθμίσεις που εξασφαλίζουν ότι οι αναφερόμενες στο άρθρο 6 παράγραφος 3 αρχές και το αναφερόμενο στο άρθρο 6 παράγραφος 4 κοινό στο κράτος μέλος, που ενδέχεται να υποστεί σημαντικές επιπτώσεις, ενημερώνονται και έχουν τη δυνατότητα να διαβιβάσουν τη γνώμη τους εντός εύλογου χρονικού πλαισίου.3. Σε περίπτωση που απαιτείται, σύμφωνα με το παρόν άρθρο, τα κράτη μέλη να προβούν σε διαβουλεύσεις, συμφωνούν, κατά την έναρξη αυτών των διαβουλεύσεων, επί ενός ευλόγου χρονικού πλαισίου σχετικά με τη διάρκεια των διαβουλεύσεων.Άρθρο 8Λήψη αποφάσεωνΚατά την προετοιμασία και πριν από την έγκριση του σχεδίου ή προγράμματος, ή την έναρξη της σχετικής νομοθετικής διαδικασίας, λαμβάνονται υπόψη η περιβαλλοντική μελέτη που εκπονείται σύμφωνα με το άρθρο 5, οι γνώμες που εκφράζονται σύμφωνα με το άρθρο 6 και τα αποτελέσματα, ενδεχομένως, των διεξαγόμενων σύμφωνα με το άρθρο 7 διασυνοριακών διαβουλεύσεων.Άρθρο 9Ενημέρωση σχετικά με την απόφαση1. Όταν εγκρίνεται ένα σχέδιο ή πρόγραμμα, τα κράτη μέλη εξασφαλίζουν ότι ενημερώνονται οι αρχές που αναφέρονται στο άρθρο 6 παράγραφος 3, το κοινό και κάθε κράτος μέλος με το οποίο διεξήχθησαν διαβουλεύσεις σύμφωνα με το άρθρο 7 και ότι τίθενται στη διάθεση των ενημερωνόμενων τα ακόλουθα στοιχεία:α) το σχέδιο ή το πρόγραμμα όπως εγκρίθηκε,β) συνοπτική δήλωση σχετικά με τον τρόπο με τον οποίο ενσωματώθηκαν τα περιβαλλοντικά ζητήματα στο σχέδιο ή πρόγραμμα και σχετικά με τον τρόπο με τον οποίο, σύμφωνα με το άρθρο 8, ελήφθησαν υπόψη η περιβαλλοντική μελέτη που εκπονήθηκε σύμφωνα με το άρθρο 5, τυχόν γνώμες που εκφράσθηκαν σύμφωνα με το άρθρο 6 και τα αποτελέσματα των διενεργηθεισών σύμφωνα με το άρθρο 7 διαβουλεύσεων, καθώς και σχετικά με τους λόγους για τους οποίους επελέγη το σχέδιο ή πρόγραμμα όπως εγκρίθηκε, λαμβάνοντας υπόψη και τις άλλες λογικές εναλλακτικές δυνατότητες που εξετάστηκαν καιγ) τα μέτρα που αποφασίζονται για την παρακολούθηση σύμφωνα με το άρθρο 10.2. Οι λεπτομέρειες σχετικά με τις πληροφορίες που αναφέρονται στην παράγραφο 1 ρυθμίζονται από τα κράτη μέλη.Άρθρο 10Έλεγχος1. Τα κράτη μέλη παρακολουθούν τις σημαντικές περιβαλλοντικές επιπτώσεις από την εφαρμογή των σχεδίων και προγραμμάτων, προκειμένου, μεταξύ άλλων, να εντοπίσουν εγκαίρως απρόβλεπτες δυσμενείς επιπτώσεις και να είναι σε θέση να αναλάβουν την κατάλληλη επανορθωτική δράση.2. Προκειμένου να υπάρξει συμμόρφωση προς την παράγραφο 1, τα υφιστάμενα μέτρα ελέγχου μπορούν ενδεχομένως να χρησιμοποιηθούν με στόχο την αποφυγή διπλού ελέγχου.Άρθρο 11Σχέση με την υπόλοιπη κοινοτική νομοθεσία1. Η εκτίμηση περιβαλλοντικών επιπτώσεων, η οποία διεξάγεται βάσει της παρούσας οδηγίας, δεν θίγει οποιεσδήποτε απαιτήσεις της οδηγίας 85/337/ΕΟΚ ούτε οποιεσδήποτε άλλες απαιτήσεις του κοινοτικού δικαίου.2. Όσον αφορά σχέδια και προγράμματα για τα οποία η υποχρέωση διεξαγωγής εκτίμησης των περιβαλλοντικών επιπτώσεων απορρέει ταυτοχρόνως από την παρούσα οδηγία και από άλλες διατάξεις της κοινοτικής νομοθεσίας, τα κράτη μέλη μπορούν να θεσπίζουν συντονισμένες ή κοινές διαδικασίες οι οποίες πληρούν τις απαιτήσεις της σχετικής κοινοτικής νομοθεσίας προκειμένου, μεταξύ άλλων, να αποφεύγεται η επανάληψη των εκτιμήσεων.3. Για σχέδια και προγράμματα που συγχρηματοδοτούνται από την Ευρωπαϊκή Κοινότητα, η περιβαλλοντική εκτίμηση σύμφωνα με την παρούσα οδηγία διεξάγεται σε συμμόρφωση με τις ειδικότερες ρυθμίσεις της σχετικής κοινοτικής νομοθεσίας.Άρθρο 12Ενημέρωση, εκθέσεις και επανεξέταση1. Τα κράτη μέλη και η Επιτροπή ανταλλάσσουν πληροφορίες σχετικά με την κτηθείσα πείρα από την εφαρμογή της παρούσας οδηγίας.2. Τα κράτη μέλη διασφαλίζουν ότι οι περιβαλλοντικές μελέτες είναι επαρκούς ποιότητας ώστε να ανταποκρίνονται στις απαιτήσεις της παρούσας οδηγίας και ανακοινώνουν στην Επιτροπή τυχόν μέτρα που λαμβάνουν όσον αφορά την ποιότητα αυτών των μελετών.3. Πριν από τις 21 Ιουλίου 2006, η Επιτροπή υποβάλλει μια πρώτη έκθεση στο Ευρωπαϊκό Κοινοβούλιο και το Συμβούλιο σχετικά με την εφαρμογή και την αποτελεσματικότητα της οδηγίας.Προκειμένου να ενσωματωθούν καλύτερα απαιτήσεις προστασίας του περιβάλλοντος, σύμφωνα με το άρθρο 6 της Συνθήκης, και λαμβανομένης υπόψη της πείρας που θα έχει αποκτηθεί από την εφαρμογή της παρούσας οδηγίας στα κράτη μέλη, η έκθεση αυτή θα συνοδεύεται, ενδεχομένως, από προτάσεις για την τροποποίηση της παρούσας οδηγίας. Συγκεκριμένα, η Επιτροπή θα εξετάσει τη δυνατότητα επέκτασης του πεδίου εφαρμογής της παρούσας οδηγίας ώστε να καλύψει και άλλα πεδία/τομείς καθώς και άλλους τύπους σχεδίων και προγραμμάτων.Μια νέα έκθεση αξιολόγησης ακολουθεί ανά επταετία.4. Η Επιτροπή υποβάλλει έκθεση όσον αφορά τη σχέση μεταξύ της παρούσας οδηγίας και των κανονισμών (ΕΚ) αριθ. 1260/1999 και (ΕΚ) αριθ. 1257/1999 πολύ πριν από τη λήξη των περιόδων προγραμματισμού που προβλέπονται στους εν λόγω κανονισμούς με στόχο τη διασφάλιση μιας συνεκτικής προσέγγισης σε ό,τι αφορά την παρούσα οδηγία και τους μεταγενέστερους κοινοτικούς κανονισμούς.Άρθρο 13Εφαρμογή της οδηγίας1. Τα κράτη μέλη θεσπίζουν τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία πριν από τις 21 Ιουλίου 2004. Ενημερώνουν αμέσως την Επιτροπή σχετικά.2. Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομέρειες της αναφοράς αυτής καθορίζονται από τα κράτη μέλη.3. Η υποχρέωση που αναφέρεται στο άρθρο 4 παράγραφος 1 εφαρμόζεται για τα σχέδια και προγράμματα των οποίων η πρώτη τυπική προπαρασκευαστική πράξη είναι μεταγενέστερη της αναφερόμενης στην παράγραφο 1 ημερομηνίας. Σχέδια και προγράμματα των οποίων η πρώτη τυπική προπαρασκευαστική πράξη είναι προγενέστερη της ημερομηνίας αυτής και τα οποία εγκρίνονται ή υποβάλλονται στη νομοθετική διαδικασία μετά την πάροδο περισσοτέρων από 24 μήνες από αυτήν, υπόκεινται στην υποχρέωση του άρθρου 4 παράγραφος 1, εκτός εάν τα κράτη μέλη αποφασίσουν σε κάθε μεμονωμένη περίπτωση ότι αυτό δεν είναι εφικτό και ενημερώσουν το κοινό για την απόφασή τους.4. Πριν από τις 21 Ιουλίου 2004 τα κράτη μέλη ανακοινώνουν στην Επιτροπή, επί πλέον των μέτρων που αναφέρονται στην παρούσα παράγραφο, χωριστές πληροφορίες για τους τύπους σχεδίων και προγραμμάτων τα οποία, σύμφωνα με το άρθρο 3, πρόκειται να υποβληθούν σε εκτίμηση περιβαλλοντικών επιπτώσεων σύμφωνα με την παρούσα οδηγία. Η Επιτροπή θέτει στη διάθεση των κρατών μελών τις πληροφορίες αυτές. Οι πληροφορίες αυτές ενημερώνονται σε τακτική βάση.Άρθρο 14Έναρξη ισχύοςΗ παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Άρθρο 15ΑποδέκτεςΗ παρούσα οδηγία απευθύνεται στα κράτη μέλη.Λουξεμβούργο, 27 Ιουνίου 2001.Για το Ευρωπαϊκό ΚοινοβούλιοΗ ΠρόεδροςN. FontaineΓια το ΣυμβούλιοΟ ΠρόεδροςB. Rosengren(1) ΕΕ C 129 της 25.4.1997, σ. 14 καιΕΕ C 83 της 25.3.1999, σ. 13.(2) ΕΕ C 287 της 22.9.1997, σ. 101.(3) ΕΕ C 64 της 27.2.1998, σ. 63 καιΕΕ C 374 της 23.12.1999, σ. 9.(4) Γνώμη του Ευρωπαϊκού Κοινοβουλίου της 20ής Οκτωβρίου 1998 (ΕΕ C 341 της 9.11.1998, σ. 18) επιβεβαιωθείσα στις 16 Σεπτεμβρίου 1999 (ΕΕ C 54 της 25.2.2000, σ. 76)· κοινή θέση του Συμβουλίου της 30ής Μαρτίου 2000 (ΕΕ C 137 της 16.5.2000, σ. 11) και απόφαση του Ευρωπαϊκού Κοινοβουλίου της 6ης Σεπτεμβρίου 2000 (ΕΕ C 135 της 7.5.2001, σ. 155)· απόφαση του Ευρωπαϊκού Κοινοβουλίου της 31ης Μαΐου 2001 και απόφαση του Συμβουλίου της 5ης Ιουνίου 2001.(5) ΕΕ C 138 της 17.5.1993, σ. 5.(6) ΕΕ L 275 της 10.10.1998, σ. 1.(7) ΕΕ 175 της 5.7.1985, σ. 40· οδηγία όπως τροποποιήθηκε από την οδηγία 97/11/ΕΚ (ΕΕ L 73 της 14.3.1997, σ. 5).(8) ΕΕ L 206 της 22.7.1992, σ. 7· οδηγία όπως τροποποιήθηκε τελευταία από την οδηγία 97/62/ΕΚ (ΕΕ L 305 της 8.11.1997, σ. 42).(9) ΕΕ L 103 της 25.4.1979, σ. 1· οδηγία όπως τροποποιήθηκε τελευταία από την οδηγία 97/49/ΕΚ (ΕΕ L 223 της 13.8.1997, σ. 9).(10) ΕΕ L 327 της 22.12.2000, σ. 1.(11) Περίοδος προγραμματισμού 2000-2006 για τον κανονισμό (ΕΚ) αριθ. 1260/1999 του Συμβουλίου και περίοδοι προγραμματισμού 2000-2006 και 2000-2007 για τον κανονισμό (ΕΚ) αριθ. 1257/1999 του Συμβουλίου.(12) Κανονισμός (ΕΚ) αριθ. 1260/1999 του Συμβουλίου, της 21ης Ιουνίου 1999, περί γενικών διατάξεων για τα διαρθρωτικά ταμεία (ΕΕ L 161 της 26.6.1999, σ. 1).(13) Κανονισμός (ΕΚ) αριθ. 1257/1999 του Συμβουλίου, της 17ης Μαΐου 1999, για τη στήριξη της αγροτικής πολιτικής από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και για την τροποποίηση και κατάργηση ορισμένων κανονισμών (ΕΕ L 160 της 26.6.1999, σ. 80).ΠΑΡΑΡΤΗΜΑ ΙΠληροφορίες που αναφέρονται στο άρθρο 5 παράγραφος 1Οι πληροφορίες που πρέπει να παρέχονται σύμφωνα με το άρθρο 5 παράγραφος 1, με την επιφύλαξη του άρθρου 5 παράγραφοι 2 και 3, είναι οι εξής:α) η περιγραφή σε γενικές γραμμές του περιεχομένου, των κύριων στόχων του σχεδίου ή προγράμματος και της σχέσης με άλλα σχετικά σχέδια και προγράμματα,β) οι σχετικές πτυχές της τρέχουσας κατάστασης του περιβάλλοντος και η βάσει αυτής πιθανή εξέλιξη εάν δεν εφαρμοστεί το σχέδιο ή πρόγραμμα,γ) τα περιβαλλοντικά χαρακτηριστικά των περιοχών που ενδέχεται να επηρεαστούν σημαντικά,δ) τα τυχόν υφιστάμενα περιβαλλοντικά προβλήματα που αφορούν το σχέδιο ή πρόγραμμα συμπεριλαμβανομένων, κατά κύριο λόγο, εκείνων που αφορούν περιοχές ιδιαίτερης περιβαλλοντικής σημασίας, όπως περιοχές που χαρακτηρίζονται σύμφωνα με τις οδηγίες 79/409/ΕΟΚ και 92/43/ΕΟΚ,ε) οι στόχοι περιβαλλοντικής προστασίας που έχουν τεθεί σε διεθνές ή κοινοτικό επίπεδο ή σε επίπεδο κρατών μελών, οι οποίοι αφορούν το σχέδιο ή πρόγραμμα, και ο τρόπος με τον οποίο οι στόχοι αυτοί καθώς και τα περιβαλλοντικά ζητήματα έχουν ληφθεί υπόψη κατά την προετοιμασία του,στ) οι ενδεχόμενες σημαντικές επιπτώσεις(1) στο περιβάλλον, συμπεριλαμβανομένων θεμάτων όπως η βιοποικιλότητα, ο πληθυσμός, η υγεία των ανθρώπων, η πανίδα, η χλωρίδα, το έδαφος, τα ύδατα, ο αέρας, οι κλιματικοί παράγοντες, τα υλικά περιουσιακά στοιχεία, η πολιτιστική κληρονομιά συμπεριλαμβανομένης της αρχιτεκτονικής και αρχαιολογικής κληρονομιάς, το τοπίο και οι σχέσεις μεταξύ των ανωτέρω παραγόντων,ζ) τα προβλεπόμενα μέτρα για την πρόληψη, τον περιορισμό και την, κατά το δυνατόν, εξουδετέρωση οποιωνδήποτε σημαντικών δυσμενών επιπτώσεων στο περιβάλλον από την εφαρμογή του σχεδίου ή προγράμματος,η) η παρουσίαση σε γενικές γραμμές των λόγων για τους οποίους επελέγησαν οι εξετασθείσες εναλλακτικές δυνατότητες και η περιγραφή του τρόπου διενέργειας της εκτίμησης, με μνεία των τυχόν δυσκολιών (όπως τεχνικά ελαττώματα ή έλλειψη τεχνογνωσίας) που προέκυψαν κατά τη συγκέντρωση των απαιτούμενων πληροφοριών,θ) περιγραφή των προβλεπόμενων μέτρων σχετικά με τον έλεγχο σύμφωνα με το άρθρο 10,ι) μια μη τεχνική περίληψη των πληροφοριών που παρέχονται βάσει των ανωτέρω θεμάτων.(1) Στις επιπτώσεις αυτές πρέπει να συμπεριλαμβάνονται οι δευτερογενείς, σωρευτικές, συνεργειακές, βραχυ-, μεσο- και μακροπρόθεσμες, μόνιμες και προσωρινές, θετικές και αρνητικές επιπτώσεις.ΠΑΡΑΡΤΗΜΑ ΙΙΚριτήρια για τον καθορισμό της ενδεχόμενης σημασίας των επιπτώσεων τα οποία αναφέρονται στο άρθρο 3 παράγραφος 51. Τα χαρακτηριστικά των σχεδίων και προγραμμάτων, ιδίως όσον αφορά:- τον βαθμό στον οποίο το σχέδιο ή πρόγραμμα θέτει ένα πλαίσιο για έργα και άλλες δραστηριότητες είτε όσον αφορά τον τόπο, τη φύση, το μέγεθος και τις συνθήκες λειτουργίας είτε με τη χορήγηση πόρων,- τον βαθμό στον οποίο το σχέδιο ή πρόγραμμα επηρεάζει άλλα σχέδια και προγράμματα, συμπεριλαμβανομένων αυτών που ανήκουν σε ένα ιεραρχημένο σύνολο,- τη σημασία του σχεδίου ή προγράμματος για την ενσωμάτωση των περιβαλλοντικών ζητημάτων, κυρίως με σκοπό την προαγωγή της βιώσιμης ανάπτυξης,- τα περιβαλλοντικά προβλήματα που συνδέονται με το σχέδιο ή πρόγραμμα,- τη σχέση του σχεδίου ή προγράμματος με την εφαρμογή της κοινοτικής νομοθεσίας για το περιβάλλον (π.χ. σχέδια ή προγράμματα σχετικά με τη διαχείριση αποβλήτων ή την προστασία των υδάτων).2. Χαρακτηριστικά των επιπτώσεων και της περιοχής που ενδέχεται να επηρεαστεί, ιδίως όσον αφορά:- την πιθανότητα, τη διάρκεια, τη συχνότητα και την αναστρεψιμότητα των επιπτώσεων,- τον σωρευτικό χαρακτήρα των επιπτώσεων,- τον διασυνοριακό χαρακτήρα των επιπτώσεων,- τους κινδύνους για την ανθρώπινη υγεία ή το περιβάλλον (π.χ. λόγω ατυχημάτων),- το μέγεθος και την έκταση στο χώρο των επιπτώσεων (γεωγραφική περιοχή και μέγεθος πληθυσμού που ενδέχεται να θιγούν),- τη σπουδαιότητα και την ευαισθησία της περιοχής που ενδέχεται να επηρεαστεί, λόγω:- ειδικών φυσικών χαρακτηριστικών ή πολιτιστικής κληρονομιάς,- υπέρβασης των περιβαλλοντικών ποιοτικών προτύπων ή των οριακών τιμών,- εντατικής χρήσης της γης,- τις επιπτώσεις σε περιοχές ή τοπία τα οποία απολαύουν αναγνωρισμένου καθεστώτος προστασίας σε εθνικό, κοινοτικό ή διεθνές επίπεδο.


Avis juridique important

|

31974L0329

Οδηγία 74/329/ΕΟΚ του Συμβουλίου της 18ης Ιουνίου 1974 περί προσεγγίσεως των νομοθεσιών των κρατών μελών σχετικά με τούς γαλακτωματοποιητές, σταθεροποιητές, το πυκνωτικά και πηκτικά μέσα που επιτρέπεται να χρησιμοποιηθούν στα τρόφιμα

Επίσημη Εφημερίδα αριθ. L 189 της 12/07/1974 σ. 0001 - 0007 Φινλανδική ειδική έκδοση: Κεφάλαιο 13 τόμος 4 σ. 0022  Ελληνική ειδική έκδοση: Κεφάλαιο 03 τόμος 11 σ. 0010  Σουηδική ειδική έκδοση: Κεφάλαιο 13 τόμος 4 σ. 0022  Ισπανική ειδική έκδοση: Κεφάλαιο 13 τόμος 3 σ. 0240  Πορτογαλική ειδική έκδοση : Κεφάλαιο 13 τόμος 3 σ. 0240

ΟΔΗΓΙΑ ΤΟΥ ΣΥΜΒΟΥΛΙΟΥ της 18ης Ιουνίου 1974 περί προσεγγίσεως των νομοθεσιών των Κρατών μελών σχετικά με τους γαλακτωματοποιητές, σταθεροποιητές, τα πυκνωτικά και πηκτικά μέσα που επιτρέπεται να χρησμοποιηθούν στα τρόφιμαΤΟ ΣΥΜΒΟΥΛΙΟ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 100 και το άρθρο 227 παράγραφος 2,  την πρόταση της Επιτροπής,  τη γνώμη της Συνελεύσεως (1),  τη γνώμη της Οικονομικής και Κοινωνικής Επιτροπής (2),  Εκτιμώντας:  ότι οι διαφορές μεταξύ των εθνικών νομοθεσιών σχετικά με τους γαλακτωματοποιητές, σταθεροποιητές, τα πυκνωτικά και πηκτικά μέσα εμποδίζουν την ελεύθερη κυκλοφορία των τροφίμων, δύνανται να δημιουργήσουν συνθήκες άνισου ανταγωνισμού και συνεπώς να έχουν  άμεση επίπτωση στη δημιουργία ή τη λειτουργία της κοινής αγοράς- ότι η προσέγγιση των νομοθεσιών αυτών είναι αναγκαία για την ελεύθερη κυκλοφορία των τροφίμων- ότι σε κάθε νομοθεσία σχετική με τους γαλακτωματοποιητές, σταθεροποιητές, τα πυκνωτικά και πηκτικά μέσα που επιτρέπεται να χρησιμοποιούνται στα τρόφιμα, πρέπει κατά πρώτο λόγο να λαμβάνεται υπόψη η ανάγκη προστασίας της δημόσιας υγείας και κατά δεύτερο  λόγο η ανάγκη προστασίας των καταναλωτών από τις καταστρατηγήσεις, καθώς και οι οικονομικές και τεχνολογικές αναγκαιότητες μέσα στα όρια που επιβάλλει η προστασία της υγείας- ότι η προσέγγιση αυτή προϋποθέτει σε πρώτο στάδιο την κατάρτιση ενιαίου καταλόγου των γαλακτωματοποιητών, σταθεροποιητών, πυκνωτικών και πηκτικών μέσων τα οποία, αυτά μόνο, μπορούν να επιτρέπονται από τα Κράτη μέλη για την επεξεργασία των τροφίμων,  καθώς και τον καθορισμό γενικών κριτηρίων καθαρότητας, στα οποία πρέπει να ανταποκρίνονται οι παραπάνω ουσίες- ότι σε ό,τι αφορά ειδικώτερα τις ουσίες E 408, E 450 c, E 460, E 475, E 480, E 481 και E 482, η πρόοδος των μελετών μπορεί να οδηγήσει σε νέα δεδομένα και ότι ως εκ τούτου η επανεξέταση των ουσιών αυτών θα μπορούσε να αποδειχθεί αναγκαία σε ορισμένη  προθεσμία- ότι σε δεύτερο στάδιο, το Συμβούλιο θα πρέπει να αποφασίσει για τις προϋποθέσεις χρησιμοποιήσεως καθεμιάς από τις ουσίες αυτές- ότι για να ληφθούν υπόψη οι οικονομικές και τεχνολογικές αναγκαιότητες σε ορισμένα Κράτη μέλη, πρέπει να προβλέπεται προθεσμία, κατά τη διάρκεια της οποίας τα Κράτη μέλη αυτά δύνανται να επιτρέπουν τη χρήση ορισμένων ουσιών στα τρόφιμα- ότι σε κάθε περίπτωση που το Συμβούλιο παρέχει αρμοδιότητες στην Επιτροπή για την εφαρμογή των κανόνων που έχουν θεσπισθεί στο τομέα των τροφίμων, πρέπει να προβλέπεται διαδικασία που να καθιερώνει στενή συνεργασία μεταξύ των Κρατών μελών και της  Επιτροπής στα πλαίσια της Μόνιμης Επιτροπής Τροφίμων που συστήθηκε με την απόφαση αριθ. 69/414/ΕΟΚ του Συμβουλίου της 13ης Νοεμβρίου 1969 (3)- ότι η παρούσα οδηγία δεν προδικάζει την ενδεχόμενη χρήση των ουσιών, στις οποίες αναφέρεται, για σκοπούς άλλους από εκείνους που καθορίζονται στο άρθρο 1 και ιδίως σαν προϊόντα αυξητικά που χρησιμοποιούνται σε μεγάλης δόσεις σε ορισμένα τρόφιμα με  χαμηλό αριθμό αποδιδομένων θερμίδων,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Κατά την έννοια της παρούσας οδηγίας νοούνται ως:  - γαλακτωματοποιητές και σταθεροποιητές, οι ουσίες εκείνες που, όταν προστίθενται σε ένα τρόφιμο, επιτρέπουν την πραγματοποίηση ή διατήρηση της ομοιόμορφης διασποράς δύο ή περισσοτέρων φάσεων που δεν αναμιγνύονται μεταξύ τους- - πυκνωτικά μέσα, οι ουσίες που, όταν προστίθενται σε ένα τρόφιμο, του αυξάνουν το ιξώδες- - πηκτικά μέσα, οι ουσίες που, όταν προστίθενται σε ένα τρόφιμο, του δίνουν ζελατινώδη υφή.   Άρθρο 2  1. Για την επεξεργασία των τροφίμων με γαλακτωματοποιητές, σταθεροποιητές, πυκνωτικά και πηκτικά μέσα, τα Κράτη μέλη επιτρέπουν μόνο τη χρησιμοποίηση εκείνων που απαριθμούνται στο παράρτημα I και μόνον υπό τους όρους που ενδεχομένως  καθορίζονται σε αυτό.  2. Εν τούτοις, όσον αφορά τις ουσίες που αναφέρονται στο παράρτημα I με τους αριθμούς E 408, E 450 c, E 460, E 475, E 480, E 481 και E 482, το Συμβούλιο, κατά τη διαδικασία που προβλέπεται στα άρθρο 100 της συνθήκης, δύναται να αποφασίσει πριν από τη  λήξη προθεσμίας 5 ετών από την κοινοποιήση της παρούσας οδηγίας και μετά από έρευνα της Επιτροπής, τη διαγραφή τους από το εν λόγω παράρτημα ή κάθε άλλη τροποποίηση του καθεστώτος που τις διέπει.   Άρθρο 3  1. Κατά παρέκκλιση από το άρθρο 2 παράγραφος 1 και για χρονικό διάστημα πέντε ετών από την κοινοποίηση της παρούσας οδηγίας, τα Κράτη μέλη δύνανται να επιτρέπουν τη χρησιμοποίηση στα τρόφιμα των ουσιών που απαριθμούνται στο παράρτημα II.  2. Αν ένα Κράτος μέλος κάνει χρήση της ευχέρειας που προβλέπεται στην παράγραφο 1 με άλλο τρόπο εκτός από τη διατήρηση της νομοθεσίας τους, όπως ισχύει αυτή κατά το χρόνο της κοινοποιήσεως της παρούσας οδηγίας, ενημερώνει αμέσως τα άλλα Κράτη μέλη και  την Επιτροπή για τα μέτρα που έλαβε και παρέχει τα στοιχεία που κατά την κρίση του δικαιολογούν τα μέτρα αυτά.  3. Πριν από την πάροδο του χρονικού διαστήματος που προβλέπεται στην παράγραφο 1, το Συμβούλιο δύναται, κατά τη διαδικασία που προβλέπεται στο άρθρο 100 της συνθήκης, να περιλάβει στο παράρτημα I τις ουσίες, για τις οποίες γίνεται λόγος στην παράγραφο  1.  Στην περίπτωση της παραγράφου 2, το Συμβούλιο δύναται να θεσπίσει κάθε άλλο πρόσφορο μέτρο κατά τη διαδικασία που προβλέπεται στο άρθρο 100 της συνθήκης.   Άρθρο 4  Το Συμβούλιο, κατά τη διαδικασία που προβλέπεται στο άρθρο 100 της συνθήκης, προσδιορίζει το ταχύτερο δυνατό, τα τρόφιμα, στα οποία δύνανται να προστεθούν οι ουσίες που απαριθμούνται στο παράρτημα I και τις προϋποθέσεις της προσθήκης αυτής.   Άρθρο 5  1. Αν η χρησιμοποίηση στα τρόφιμα μιας από τις ουσίες που απαριθμούνται στο παράρτημα I ή η περιεκτικότητά της σε ένα ή περισσότερα από τα στοιχεία που αναφέρονται στο άρθρο 6, είναι δυνατό να θέσει σε κίνδυνο την ανθρώπινη υγεία, ένα Κράτος  μέλος μπορεί, για χρονικό διάστημα το πολύ ενός έτους να αναστείλει την άδεια χρησιμοποιήσεως της ουσίας αυτής ή να μειώσει τη μέγιστη επιτρεπόμενη περιεκτικότητα για ένα ή περισσότερα από τα στοιχεία περί των οποίων πρόκειται. Ενημερώνει αμέσως περί  αυτού την Επιτροπή, η οποία προβαίνει σε διαβουλεύσεις με τα Κράτη μέλη.  2. Μετά από πρόταση της Επιτροπής το Συμβούλιο ομόφωνα αποφασίζει αμελλητί, αν πρέπει να τροποποιηθεί ο κατάλογος του παραρτήματος I και αν χρειστεί, προβαίνει με έκδοση οδηγίας στις αναγκαίες τροποποιήσεις. Εν ανάγκη, μετά από πρόταση της Επιτροπής το  Συμβούλιο, με ειδική πλειοψηφία, μπορεί επίσης να παρατείνει το πολύ για ένα έτος το χρονικό διάστημα που προβλέπεται στην παράγραφο 1.   Άρθρο 6  1. Τα Κράτη μέλη λαμβάνουν κάθε αναγκαίο μέτρο, ώστε οι ουσίες που απαριθμούνται στο παράρτημα I και προορίζονται να χρησιμοποιηθούν στα τρόφιμα να ανταποκρίνονται:  α) στα ακόλουθα γενικά κριτήρια καθαρότητας:  - να μην περιέχουν επικίνδυνες από τοξικολογική άποψη ποσότητες οποιωνδήποτε στοιχείων και ειδικώτερα βαρέων μετάλλων- - να μην περιέχουν αρσενικό περισσότερο από 3 mg/kg ούτε μόλυβδο περισσότερο από 10 mg\kg- - να μην περιέχουν, εκτός από παρεκκλίσεις που προκύπτουν από την καθιέρωση των ειδικών κριτηρίων καθαρότητας που προβλέπονται υπό β), χαλκό και ψευδάργυρο, συνολικά, περισσότερο από 50 mg/kg, από τα οποία όμως η περιεκτικότητα σε ψευδάργυρο να μην  είναι μεγαλύτερη από 25 mg/kg- εν τούτοις, το όριο που καθορίζεται για το χαλκό δεν ισχύει για τις πηκτίνες- β) στα ειδικά κριτήρια καθαρότητας που καθιερώνονται σύμφωνα με το άρθρο 7 παράγραφος 1- τα κριτήρια αυτά θα περιλαμβάνουν επίσης με μεγίστη περιεκτικότητα των πηκτινών σε χαλκό.  2. Τα Κράτη μέλη μεριμνούν επίσης, ώστε οι ουσίες του παραρτήματος I με τους αριθμούς E 471, E 472 β), E 473, E 474, E 475 και E 477 να μην περιέχουν επί πλέον περισσότερο από 6% από τις ουσίες που αναφέρονται στο παράρτημα I με τον αριθμό E 470  υπολογισμένες σε ελαϊκό νάτριο.   Άρθρο 7  1. Το Συμβούλιο, ομόφωνα προτάσει της Επιτροπής, θεσπίζει με έκδοση οδηγίας, τα ειδικά κριτήρια καθαρότητας για τις ουσίες που απαριθμούνται στο παράρτημα I.  2. Κατά τη διαδικασία που προβλέπεται στο άρθρο 10 προσδιορίζονται:  - οι μέθοδοι αναλύσεως οι αναγκαίες για τον έλεγχο των γενικών και ειδικών κριτηρίων καθαρότητας που αναφέρονται στο άρθρο 6 παράγραφος 1, καθώς και της περιεκτικότητας που ορίζεται στο άρθρο 6 παράγραφος 2,  - ότι οι τρόποι δειγματοληψίας και οι μέθοδοι αναλύσεως για την αναζήτηση και την πιστοποίηση των γαλακτωματοποιητών, σταθεροποιητών, πυκνωτικών και πηκτικών μέσων μέσα και πάνω στα τρόφιμα.   Άρθρο 8  1. Τα Κράτη μέλη λαμβάνουν κάθε χρήσιμο μέτρο, ώστε οι ουσίες που απαριθμούνται στο παράρτημα I και προορίζονται να χρησιμοποιηθούν στα τρόφιμα για τους σκοπούς που διατυπώνονται στα άρθρο 1 να μπορούν να διατίθενται στο εμπόριο μόνο, αν η  συσκευασία ή οι περιέκτες τους φέρουν τις ακόλουθες ενδείξεις:  α) το όνομα και τη διεύθυνση του παρασκευαστή ή πωλητή υπεύθυνου κατά την έννοια της νομοθεσίας του Κράτους μέλους, όπου είναι εγκατεστημένος- ο εισαγωγέας προϊόντος από τρίτη χώρα εξομοιώνεται με τον παρασκευαστή- β) τον αριθμό και την ονομασία των ουσιών, όπως αναφέρονται στο παράρτημα I γ) τη μνεία "για τρόφιμα (περιορισμένη χρήση)"- δ) σε περίπτωση μιγμάτων ουσιών που απαριθμούνται στο παράρτημα I είτε μεταξύ τους είτε με άλλα πρόσθετα, τα πρόσθετα αυτά ενδεχομένως με τις ουσίες, στις οποίες επιτρέπεται να διαλύονται ή με τις οποίες επιτρέπεται να αραιώνονται:  - την ονομασία καθενός από τα συστατικά ή, κατά περίπτωση, τον αριθμό τους, όπως αναφέρονται στο παράρτημα I- - σε περίπτωση μίγματος με άλλα πρόσθετα, το επί τοις εκατό ποσοστό αυτών, εφ' όσον η υποχρέωση αυτή προβλέπεται από τις διατάξεις τις σχετικές με τις κατηγορίες αυτές των προσθέτων.  2. Στην περίπτωση των μιγμάτων της παραγράφου 1 υπό δ), τα Κράτη μέλη μπορούν επί πλέον να καταστήσουν υποχρεωτική την ένδειξη της εκατοστιαίας αναλογίας για εκείνες από τις ουσίες του παραρτήματος I, για τις οποίες η εθνική νομοθεσία προβλέπει ποσοτικό  περιορισμό για τα τρόφιμα, εκτός αν το ίδιο όριο ισχύει τόσο για καθένα από τα συστατικά του μίγματος, όσο και για το σύνολό τους.  Τα Κράτη μέλη ενημερώνουν τα λοιπά Κράτη μέλη και την Επιτροπή για τα μέτρα που έλαβαν σύμφωνα με το προηγούμενο εδάφιο.  3. Με τη θέσπιση των διατάξεων που προβλέπονται στο άρθρο 4, το Συμβούλιο θεσπίζει επίσης τους κανόνες που θα εφαρμόζονται μεταγενέστερα στην Κοινότητα σε ό,τι αφορά την επισήμανση τη σχετική με τη σύσταση των μιγμάτων που προβλέπονται στην παράγραφο 1  υπό δ).  4. Τα Κράτη μέλη δεν μπορούν να απαγορεύσουν την εισαγωγή στο έδαφός τους και τη διάθεση στο εμπόριο των ουσιών που απαριθμούνται στο παράρτημα I, για το μόνο λόγο ότι θεωρούν την επισήμανση ανεπαρκή, αν οι ενδείξεις που προβλέπονται στην παράγραφο 1  αναγράφονται στη συσκευασία ή στους περιέκτες και αν αυτές που προβλέπονται στην παράγραφο 1 υπό β) και γ) έχουν διατυπωθεί σε μία τουλάχιστον επίσημη γλώσσα της Κοινότητας. Εν τούτοις, κάθε Κράτος μέλος παραλήπτης δύναται να απαιτεί να διατυπώνονται οι  τελευταίες αυτές ενδείξεις στην ή στις επίσημες γλώσσες του.   Άρθρο 9  Το άρθρο 2 δεν ισχύει για:  α) τα τρόφιμα που έχουν ιδιότητες γαλακτωματοποιητών, σταθεροποιητών, πυκνωτικών ή πηκτικών μέσων, όπως π.χ. τα αυγά, το αλεύρι και τα άμυλα- β) τους γαλακτωματοποιητές που χρησιμοποιούνται στα προϊόντα διαχωρισμού- γ) τα οξέα, τις βάσεις και τα άλατα που, όταν προστίθενται σε τρόφιμο κατά τη διάρκεια της παρασκευής τους για να τροποποιήσουν ή σταθεροποιήσουν το pH- δ) τον ορρό του αίματος, τα τροποποιημένα άμυλα, τη βρώσιμη ζελατίνη, καθώς και τις διαλυτοποιημένες βρώσιμες πρωτεΐνες και τα άλατά τους.   Άρθρο 10  1. Στην περίπτωση που γίνεται προσφυγή στη διαδικασία που καθορίζεται στο παρόν άρθρο, η Μόνιμη Επιτροπή Τροφίμων, η οποία καλείται στο εξής η "επιτροπή", συγκαλείται από τον πρόεδρό της είτε με δική του πρωτοβουλία είτε μετά από αίτηση του  αντιπροσώπου Κράτους μέλους.  2. Ο αντιπρόσωπος της Επιτροπής υποβάλλει στην επιτροπή σχέδιο μέτρων που πρέπει να ληφθούν. Η επιτροπή διατυπώνει τη γνώμη της πάνω στο σχέδιο αυτό μέσα σε προθεσμία, την οποία ο πρόεδρος δύναται να ορίσει σε συνάρτηση με το επείγον του κρινομένου  θέματος. Αποφαίνεται με πλειοψηφία σαράντα ενός ψήφων, ενώ οι ψήφοι των Κρατών μελών σταθμίζονται σύμφωνα με το άρθρο 148 παράγραφος 2 της συνθήκης. Ο πρόεδρος δεν ψηφίζει.  3. α) Η Επιτροπή θεσπίζει τα σχεδιαζόμενα μέτρα, αν αυτά είναι σύμφωνα με τη γνώμη της επιτροπής.  β) Αν τα σχεδιαζόμενα μέτρα δεν είναι σύμφωνα με τη γνώμη της επιτροπής ή αν δεν έχει διατυπωθεί γνώμη, η Επιτροπή υποβάλλει χωρίς καθυστέρηση στο Συμβούλιο πρόταση σχετική με τα προς θέσπιση μέτρα. Το Συμβούλιο αποφασίζει με ειδική πλειοψηφία.  γ) Αν κατά τη λήξη προθεσμίας τριών μηνών από τη σύγκληση του Συμβουλίου, αυτό δεν έχει αποφασίσει, τα προτεινόμενα μέτρα θεσπίζονται από την Επιτροπή.   Άρθρο 11  Το άρθρο 10 εφαρμόζεται για περίοδο δεκαοκτώ μηνών από την ημερομηνία, κατά την οποίαν η επιτροπή συνεκλήθη για πρώτη φορά κατ' εφαρμογή του άρθρου 10 παράγραφος 1.   Άρθρο 12  1. Η παρούσα οδηγία εφαρμόζεται επίσης στους γαλακτωματοποιητές, σταθεροποιητές, τα πυκνωτικά και πηκτικά μέσα που προορίζονται να χρησιμοποιηθούν στα τρόφιμα, καθώς και στα τρόφιμα που εισάγονται στην Κοινότητα.  2. Η παρούσα οδηγία δεν εφαρμόζεται ούτε στους γαλακτωματοποιητές, σταθεροποιητές, τα πυκνωτικά και πηκτικά μέσα, ούτε και στα τρόφιμα που προορίζονται να εξαχθούν έξω από την Κοινότητα.   Άρθρο 13  Μέσα σε ένα έτος από την κοινοποίηση της παρούσας οδηγίας τα Κράτη μέλη τροποποιούν τη νομοθεσία τους σύμφωνα με τις παραπάνω διατάξεις και ενημερώνουν αμέσως περί αυτού την Επιτροπή. Η ούτω τροποποιημένη νομοθεσία εφαρμόζεται δύο έτη μετά την  κοινοποίηση της οδηγίας.   Άρθρο 14  Η παρούσα οδηγία εφαρμόζεται επίσης στα υπερπόντια γαλλικά διαμερίσματα.   Άρθρο 15  Η παρούσα οδηγία απευθύνεται στα Κράτη μέλη.  Έγινε στο Λουξεμβούργο, στις 18 Ιουνίου 1974.  Για το Συμβούλιο Ο Πρόεδρος J. ERTL  (1) ΕΕ αριθ. Α 139 της 28.10.1969, σ. 45.  (2) ΕΕ αριθ. Α 144 της 8.11.1969, σ. 8.  (3) ΕΕ αριθ. Ν 291 της 19.11.1969, σ. 9.      ΠΑΡΑΡΤΗΜΑ I    Γαλακτωματοποιητές, σταθεροποιητές, πυκνωτικά και πηκτικά μέσα που επιτρέπεται να χρησιμοποιούνται στα τρόφιμα  "" ID="1">Ε 322> ID="2">Λεκιθίνες"> ID="1">Ε 339> ID="2">Ορθοφωσφορικά άλατα νατρίου (άλατα νατρίου του ορθοφωσφορικού οξέος)"> ID="1">Ε  340> ID="2">Ορθοφωσφορικά άλατα καλίου (άλατα καλίου του ορθοφωσφορικού οξέος)"> ID="1">Ε 341> ID="2">Ορθοφωσφορικά άλατα ασβεστίου (άλατα ασβεστίου του ορθοφωσφορικού οξέος)"> ID="1">Ε 400> ID="2">Αλγινικό οξύ"> ID="1">Ε 401> ID="2">Αλγινικό  νάτριο"> ID="1">Ε 402> ID="2">Αλγινικό κάλιο"> ID="1">Ε 403> ID="2">Αλγινικό αμμώνιο"> ID="1">Ε 404> ID="2">Αλγινικό ασβέστιο"> ID="1">Ε 405> ID="2">Αλγινικός εστέρας της προπυλενογλυκόλης (αλγινικός εστέρας της 1,2 προπανοδιόλης)"> ID="1">Ε 406>  ID="2">Άγαρ-άγαρ"> ID="1">Ε 407> ID="2">Καραγενάνες"> ID="1">Ε 408> ID="2">Φουρσελεράν ή Φουρσελαράν"> ID="1">Ε 410> ID="2">Αλεύρι σπερμάτων χαρουπιού"> ID="1">Ε 411> ID="2">Αλεύρι σπερμάτων (οξυφοίνικα) ταμαρίνδου"> ID="1">Ε 412> ID="2">Αλεύρι  σπερμάτων γκουάρ, κόμμι γκουάρ"> ID="1">Ε 413> ID="2">Τραγακάνθιο κόμμι"> ID="1">Ε 414> ID="2">Αραβικό κόμμι"> ID="1">Ε 420> ID="2">Σορβίτης"> ID="1">Ε 412> ID="2">Μαννίτης"> ID="1">Ε 422> ID="2">Γλυκερίνη"> ID="1">Ε 440> ID="2">Πηκτίνες"> ID="1"  ASSV="4">Ε 450> ID="2">Πολυφωσφορικά άλατα νατρίου και καλίου"> ID="2">α) διφωσφορικά"> ID="2">β) τριφωσφορικά"> ID="2">γ) πολυφωσφορικά γραμμικά (που δεν περιλαμβάνουν περισσότερα του 8% από τα κυκλικά)"> ID="1">Ε 460> ID="2">Μικροκρυσταλλική  κυτταρίνη"> ID="1">Ε 461> ID="2">Μεθυλοκυτταρίνη"> ID="1">Ε 462> ID="2">Αιθυλοκυτταρίνη"> ID="1">Ε 463> ID="2">Υδροξυλοκυτταρίνη"> ID="1">Ε 464> ID="2">Υδροξυπροπυλομεθυλοκυτταρίνη"> ID="1">Ε 465> ID="2">Μεθυλοαιθυλοκυτταρίνη"> ID="1">Ε 466>  ID="2">Καρβοξυμεθυλοκυτταρίνη"> ID="1">Ε 470> ID="2">Άλατα νατρίου, καλίου και ασβεστίου των βρωσίμων λιπαρών οξέων, μόνα τους ή σε μίγμα, που λαμβάνονται είτε από βρώσιμες λιπαρές ύλες είτε από βρώσιμα αποσταγμένα λιπαρά οξέα> ID="3">Αποκλειστικά για  την παρασκευή φρυγανιών του "ολλανδικού" τύπου σε ανώτατο όριο 1,5% που υπολογίζεται πάνω στο αλεύρι που έχει χρησιμοποιηθεί"> ID="1">Ε 471> ID="2">Μονο- και διγλυκερίδια βρωσίμων λιπαρών οξέων"> ID="1" ASSV="5">Ε 472> ID="2">Εστέρες:  α) οξικός"> ID="2">β) γαλακτικός"> ID="2">γ) κιτρικός"> ID="2">δ) τρυγικός"> ID="2">ε) μονο-ακετυλο-τρυγικός και διακετυλο-τρυγικός των μονο- και διγλυκεριδίων των βρωσίμων λιπαρών οξέων"> ID="1">Ε 473> ID="2" ACCV="2.2.3">Σακχαροεστέρες, εστέρες  της σακχαρόζης με βρώσιμα λιπαρά οξέα> ID="3" ASSV="2">Οι ουσίες αυτές δεν μπορούν να χρησιμοποιηθούν στα ψωμιά παρά μόνον, αν η χρήση τους επιτρέπεται από την εθνική νομοθεσία"> ID="1">Ε 474> ID="2">Σακχαρογλυκερίδια, μίγμα εστέρων της σακχαρόζης με  μονο- και διγλυκερίδια των βρωσίμων λιπαρών οξέων"> ID="1">Ε 475> ID="2">Πολυγλυκερικοί εστέρες των μη πολυμερισμένων βρωσίμων λιπαρών οξέων"> ID="1">Ε 477> ID="2" ACCV="5.2.3">Μονοεστέρες της προπυλενογλυκόλης (1,2 προπανοδιόλη), με λιπαρά οξέα,  μόνοι ή σε μίγμα με διεστέρες> ID="3" ASSV="5">Οι ουσίες αυτές μπορούν να χρησιμοποιηθούν στα ψωμιά μόνον αν η χρήση αυτή επιτρέπεται από την εθνική νομοθεσία"> ID="1">Ε 480> ID="2">2-στεατυλο-γαλακτυλικό οξύ"> ID="1">Ε 481> ID="2">Άλας νατρίου του  2-στεατυλο-γαλακτυλικού οξέος"> ID="1">Ε 482> ID="2">Άλας ασβεστίου του 2-στεατυλο-γαλακτυλικού οξέος"> ID="1">Ε 483> ID="2">Τρυγικός εστέρας της στεατικής αλκοόλης">      ΠΑΡΑΡΤΗΜΑ II   Ονομασία  Karaya gum (synonym: sterculia gum) Partial polyglycerol esters of polycondensed fatty acids of castor oil Sorbitan monopalmitate Sorbitan monostearate Sorbitan tristearate Polyxyethylene (20) sorbitan monolaurate (synonym: polysorbate 20) Polyxyethylene (20) sorbitan monopalmitate (synonym: polysorbate 40) Polyoxyethylene (20) sorbitan monostearate (synonym: polysorbate 60) Polyoxyethylene (20) sorbitan tristearate (synonym: polysorbate 65) Polyoxyethylene (20) sorbitan mono-oleate (synonym: polysorbate 80) Polyoxyethylene (8) stearate Polyoxyethylene (40) stearate Glyceric esters of fatty acids obtained froma soya oil oxydized under heat Ghatti gum Xanthan gum Extract of guillaia Lactylated fatty acid esters of glycerol and propylene glycol Sorbitan monolaurate Sorbitan mono-oleate Dioctyl sodium sulphosuccinate Ammonium phosphatides (synonym: emulsifier YN)